**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.08.2025, ora 08.00 – 10.08.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 10.08.2025, ora 07.00**

**RÂURI**

**Debitele au fost, în general, în scădere**, exceptând cursul superior şi mijlociu al Prutului (sectorul Rădăuți Prut–Prisăcani) şi cursul inferior al Ialomiței, unde au fost în creştere prin propagare.

Pe râurile din bazinele hidrografice: Crasna, Barcău, Bega, Timiş, Bârzava, Moravița, Caraş, Nera, Cerna, Jiu, Olt, Vedea, Argeş, Bârlad, pe cursul inferior al Prutului (sectorul Drânceni –Oancea), pe afluenții acestuia şi pe râurile din Dobrogea debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare multianuale) pe râurile din bazinele hidrografice: Suceava, Moldova, bazinul superior și mijlociu al Bistriței, cursul mijlociu al Siretului și mai mici (sub 30%) pe râurile din bazinele hidrografice: Iza, Tur, Crasna, Barcău, Crișuri, Timiș, Bârzava, Moravița, Caraș, Nera, Cerna, Râmnicu Sărat, Bârlad, pe unii afluenți din bazinele Jiului, Oltului, Vedei, Argeșului, Prutului și pe râurile din Dobrogea.

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi, în general, în scădere**, exceptând cursul mijlociu al Prutului, unde vor fi în creştere prin propagare.

Pe râurile din bazinele hidrografice: Crasna, Barcău, Bega, Timiş, Bârzava, Moravița, Caraş, Nera, Cerna, Jiu, Olt, Vedea, Argeş, Bârlad, pe cursul inferior al Prutului, pe afluenții acestuia şi pe râurile din Dobrogea debitele vor fi relativ staționare.

**Nivelurile** pe râuri la stațiile hidrometrice **se vor situa sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 09-10.08.2025 **a fost în scădere, având valoarea de 3800 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere pe sectorul Gruia–Oltenița și în creștere pe sectorul Călărași–Tulcea.

**Debitul la intrarea în ţară** (secţiunea Baziaş) **va fi în scădere (3700 m3/s).**

În aval de Porțile de Fier debitele vor fi în scădere pe sectorul Gruia-Călărași şi în creștere pe sectorul Cernavodă-Tulcea.

**2.** **Situaţia meteorologică în intervalul 09.08.2025, ora 10.00 – 10.08.2025, ora 06.00**

**Administraţia Naţională de Meteorologie (A.N.M.) a emis în data de 09.08.2025, la ora 10:00, avertizarea meteorologică nr. 110, astfel:**

**MESAJ 1:**

**-COD GALBEN valabil în intervalul 09.08.2025, ora 12:00 - 10.08.2025, ora 10:00, vizând caniculă, disconfort termic ridicat și noapte tropicală: “**sâmbătă (9 august), în Banat, Crișana, Oltenia, Muntenia și sud-vestul Dobrogei va fi caniculă și disconfort termic ridicat. Temperaturile maxime se vor situa între 35 și 37 de grade, cu cele mai ridicate valori în sudul Olteniei și al Banatului, unde izolat se vor înregistra 38 de grade. Indicele temperatură-umezeală (ITU) va atinge sau va depăși ușor pragul critic de 80 de unități. Noaptea va fi local tropicală cu minime în general de 18...22 de grade.”

**MESAJ 2:**

**-COD PORTOCALIU valabil în intervalul 10.08.2025, ora 10:00-11.08.2025, ora 10:00, vizând caniculă, disconfort termic ridicat și noapte tropicală:** „duminică (10 august), canicula se va intensifica în județele Satu Mare, Bihor, Arad, Timiș, Caraș-Severin, Mehedinți și Dolj unde disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime vor fi de 37...39 de grade, iar cele minime vor fi cuprinse între 19 și 23 de grade, caracterizând o noapte tropicală”

**-COD GALBEN valabil în intervalul 10.08.2025, ora 10:00-11.08.2025, ora 10:00, vizând temperaturi deosebit de ridicate, caniculă și disconfort termic ridicat, noapte tropicală: „**duminică (10 august), local în Maramureș, vestul Transilvaniei, nordul și estul Olteniei, în Muntenia, sudul Moldovei și partea continentală a Dobrogei se vor înregistra temperaturi deosebit de ridicate, va ficaniculă șidisconfort termic ridicat, iar indicele temperatură-umezeală (ITU) va atinge sau va depăși pragul critic de 80 de unități. Temperaturile maxime vor fi cuprinse între 33 și 37 de grade, iar cele minime se vor situa între 17 și 21 de grade, caracterizând local o noapte tropicală.”

**MESAJ 3:**

**-COD PORTOCALIU valabil în intervalul 11.08.2025, orele 10:00-23:00, vizând caniculă și disconfort termic accentuat:** „luni (11 august), canicula și disconfortul termic vor fi accentuate în județele Mehedinți, Dolj, Olt și Teleorman. Temperaturile maxime vor fi de 38...40 de grade și indicele temperatură-umezeală (ITU) va depăși pragul critic de 80 de unități.”

**-COD GALBEN valabil în intervalul 11.08.2025, orele 10:00 - 23:00, vizând temperaturi deosebit de ridicate, caniculă și disconfort termic ridicat:** „În sudul Moldovei, jumătatea estică a Munteniei și Dobrogea, temporar vântul va avea intensificări, cu rafale de 50...70 km/h.”

Această avertizare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă**vizate, astfel****:***

*-către prefecturile judeţelor:* ***ARAD, ARGEŞ, BIHOR, BRĂILA, BUZĂU, CARAŞ-SEVERIN, CĂLĂRAŞI, CONSTANŢA, DÂMBOVIŢA, DOLJ, GIURGIU, GORJ, IALOMIŢA, ILFOV, MEHEDINŢI, PRAHOVA, SATU MARE, SIBIU, TELEORMAN, TIMIŞ, VÂLCEA şi Municipiul BUCUREŞTI*** (22 de prefecturi)***-COD GALBEN*** (mesaj 1);

*-către prefecturile judeţelor:* ***ARAD, BIHOR, CARAŞ-SEVERIN, DOLJ, MEHEDINŢI,*** ***SATU MARE şi TIMIŞ*** (7 prefecturi)***-COD PORTOCALIU*** (mesaj 2);

*-către prefecturile judeţelor:* ***ALBA, ARGEŞ, BRĂILA, BUZĂU, CĂLĂRAŞI, CLUJ, CONSTANŢA, DÂMBOVIŢA, GALAŢI, GIURGIU, GORJ, HUNEDOARA, IALOMIŢA, ILFOV, MARAMUREŞ, OLT, PRAHOVA, SĂLAJ, SIBIU, TELEORMAN, TULCEA, VÂLCEA, VRANCEA şi Municipiul BUCUREŞTI*** (24 de prefecturi)***-COD GALBEN*** (mesaj 2)**;**

*-către prefecturile judeţelor:* ***DOLJ, MEHEDINŢI, OLT şi TELEORMAN*** (4 prefecturi)***-COD PORTOCALIU*** (mesaj 3);

*-către prefecturile judeţelor:* ***ARGEŞ,*** ***CARAŞ-SEVERIN, CĂLĂRAŞI, CONSTANŢA, DÂMBOVIŢA,*** ***GIURGIU, GORJ, ILFOV, VÂLCEA şi Municipiul BUCUREŞTI*** (10 prefecturi)***-COD GALBEN*** (mesaj 2).

**În ţară**

Valorile termice diurne au continuat să crească, astfel că vremea a devenit călduroasă în cea mai mare parte a teritoriului, caniculară în vest și în sud, unde și disconfortul termic a fost ridicat. Indicele temperatură-umezeală (ITU) a atins și a depășit ușor pragul critic de 80 de unități în Oltenia, în mare parte a Banatului, local în Muntenia și izolat în Crișana și în sudul Moldovei. Cerul a fost senin, cu unele înnorări după-amiază și în prima parte a nopții la munte și în nord-estul teritoriului, iar vântul a suflat slab și moderat. Temperaturile maxime s-au încadrat între 28 de grade la Darabani, Rădăuți și Miercurea Ciuc și 38 de grade la Băile Herculane. La ora 6.00, se înregistrau valori termice cuprinse între 9 grade la Miercurea Ciuc și 28 de grade la Șiria. Spre sfârșitul intervalului, izolat în depresiuni s-a format ceață.

**La Bucureşti,** vremea a devenit caniculară, disconfortul termic a fost ridicat, iar indicele temperatură-umezeală (ITU) a atins și depășit ușor pragul critic de 80 de unități. Cerul a fost senin, iar vântul a suflat slab și moderat. Temperatura maximă a fost de 35 de grade la Afumați, 36 de grade în Băneasa și 37 de grade la Filaret. La ora 6.00 se înregistrau 17 grade în Băneasa și 21 de grade la Afumați și Filaret.

**3. Prognoza meteorologică în intervalul 10.08.2025, ora 09.00-11.08.2025, ora 9.00**

**În ţară,** în Crișana, Banat, Oltenia, Muntenia, sudul Moldovei, Dobrogea continentală și local în Maramureș va fi caniculă și disconfort termic accentuat, iar indicele temperatură-umezeală (ITU) va depăși pragul critic de 80 de unități; local noaptea va fi tropicală. În celelalte regiuni vremea va fi călduroasă. Temperaturile maxime se vor încadra între 28

de grade în nordul extrem al litoralului și 39 de grade în vestul și sud-vestul țării, iar cele minime vor fi cuprinse între 13 și 23 de grade, ușor mai scăzute în depresiuni spre 10 grade. Cerul va fi mai mult senin, cu înnorări, averse și descărcări electrice, ziua pe arii restrânse în Carpații Orientali și posibil în nord-vestul și extremitatea de nord a Moldovei, iar noaptea pe arii relativ extinse în jumătatea nordică a acesteia. Cu totul izolat cantitățile de apă vor putea depăși 20...25 l/mp. Vântul va sufla slab și moderat, local cu unele intensificări, în a doua parte a intervalului, în regiunile vestice și estice (viteze la rafală în general de 40...50 km/h). Dimineața și noaptea, în depresiuni, vor fi condiții de ceață.

**La Bucureşti,** canicula și disconfortul termic se vor intensifica; temperatura maximă se va situa în jurul a 37 de grade și indicele temperatură-umezeală (ITU) va depăși pragul critic de 80 de unități. Cerul va fi mai mult senin, iar vântul va sufla slab până la moderat. Minima termică va fi de 19...21 de grade, caracterizând o noapte tropicală.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.N.M.A.P.-D.J.M. Dâmbovița** informează telefonic că la data de 09.08.2025, în jurul orei 15:20, în zona satului Românești (comuna Potlogi) a fost semnalat un incendiu în care ard cca 10 t de deșeuri menajere depozitate necorespunzător. Echipajele I.S.U. Dâmbovița intervin pentru stingere, se va reveni cu informații.

**2. În domeniul solului şi vegetaţiei**

***Administrația Rezervației Biosferei Delta Dunării*** informează că la data de 09.08.2025, la ora 06:30, a fost semnalat un incendiu de vegetație în apropiere de Lacul Bogdaproste, pe partea dreaptă a Canalului Bogdaproste, pe raza Districtului Ecologic Sulina, județul Tulcea. Intervin pentru stingere personalul ARBDD, angajați ai Ocolului Silvic Tulcea și pompierii militari de la I.S.U. Crișan cu două ambarcațiuni. Se va reveni cu informații după stingerea incendiului.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE ȘI DIGITALIZARE